
1. Profil spoločnosti
Spoločnosť EUROLIS s.r.o., so sídlom Komenského 2, 036 01  Martin bola založená v roku 1994 a je výrobno-obchodnou spoločnosťou, ktorá je zameraná na uspokojenie potrieb zákazníkov v oblasti obalových materiálov a antikoróznej ochrany tovaru. Je postavená na základe odborných technických vedomostí nosných pracovníkov, ktorí majú dlhoročné skúsenosti v oblasti balenia, zámorskej prepravy a ochranu tovaru antikoróznou fóliou ZERUST. Za niekoľko rokov svojej existencie sa firma rozrástla o vlastné výrobné a skladové priestory umožňujúce plniť najnáročnejšie požiadavky zákazníka a to tak z pohľadu technického ako aj z hľadiska firemnej logistiky. Zákazníkmi firmy Eurolis s.r.o. sú jednak menšie exportné firmy ako aj väčšie spoločnosti napr. Hanon Systems Slovakia s.r.o., Kia Motors Slovakia s.r.o., Nemak Slovakia s.r.o., a pod.

1.1 Základné údaje o spoločnosti

Spoločnosť EUROLIS s.r.o. je spoločnosť s ručením obmedzeným, ktorá bola založená spoločenskou zmluvou zo dňa 3.5.1994 podľa § 105 a nasl. Zák. č. 513/1991 Zb.
Spoločnosť vznikla dňom 16.5.1994 zápisom do obchodného registra v oddiele Sro, vo vložke číslo1907/L na Okresnom súde v Žiline. Spoločnosť bola založená na dobu neurčitú.
Obchodné meno:              EUROLIS s.r.o.

Sídlo:                                Komenského 2, 036 01  Martin

IČO:                                 31606601

Deň vzniku:                     16.5.1994

Právna forma:                  Spoločnosť s ručením obmedzeným

Základné imanie:             6.640,- EUR

Spoločníci:                       Miroslav Mucha           50 %



      Ivan Jadroň
        50 %

Spoločnosť nemá organizačnú zložku v zahraničí.

Schválený predmet podnikania spoločnosti zahŕňa:

· Sprostredkovanie obchodu

· Nákup tovaru za účelom jeho ďalšieho predaja a predaj
· Výroba píliarská a impregnácia dreva

· Výroba dýh, preglejkových výrobkov a zpolomerovaných drevárskych výrobkov
· Výroba drevených obalov

· Výroba tovaru z dreva, výroba tovaru z korku, výroba košikárskych výrobkov

· Výroba výrobkov z dreva – drevených lisovaných hranolov

1.2 Orgány spoločnosti

Valné zhromaždenie

Valné zhromaždenie spoločníkov je najvyšším orgánom spoločnosti. Pôsobnosť valného zhromaždenia je určená v spoločenskej zmluve.

Konatelia


Konatelia sú zodpovední za vedenie spoločnosti vo všetkých záležitostiach, ktoré nepatria do pôsobnosti valného zhromaždenia, ako aj za bežnú správu spoločnosti. Štatutárnym orgánom spoločnosti sú konatelia, ktorí spoločnosť zastupujú a za ňu podpisujú samostatne.

Konatelia: Miroslav Mucha


      Ivan Jadroň

Organizačná štruktúra spoločnosti


Riadenie spoločnosti zabezpečujú obaja konatelia spoločne. Spoločnosť k 31.12.2016 zamestnávala 23 zamestnancov na HPP a 4 zamestnanci na DPČ, má dostatočné kapacity na zabezpečovanie svojich aktivít.

1.3 Priority podnikania spoločnosti

Spoločnosť sa zaoberá výrobou obalových materiálov z dreva a ostatných výrobkov z dreva a následne ich predajom. Svoju činnosť vykonáva vo vlastných priestoroch v hale, ktorá je rozdelená na skladové priestory, výrobnú časť a kancelárske priestory. 
Hlavným predmetom podnikania je výroba a následný predaj obalových materiálov v tuzemsku.

Spoločnosť v roku 2016 nevykonávala činnosť v oblasti výskumu a vývoja.

Spoločnosť v roku 2016 nenadobudla žiadne obchodné podiely ani akcie.


Spokojnosť zákazníkov je pre spoločnosť prvoradá. Kvalifikovaní a skúsení pracovníci zabezpečujú požadovanú kvalitu výrobkov.

Dlhodobý záväzok spoločnosti je zameriavať sa na kvalitu našich dodávok a služieb a neustále zdokonaľovať všetky súvisiace procesy.

1.4 Najvýznamnejší zákazníci spoločnosti

Maximálna naplnenie požiadaviek zákazníkov je nosným bodom politiky vedenia spoločnosti. Každému zákazníkovi
· je venovaná pozornosť s cieľom splniť v najväčšej možnej miere jeho požiadavky a úsilie o zvyšovanie spokojnosti,

· zachovanie čestnosti, profesionality a budovanie dlhodobých vzájomných vzťahov

Najvýznamnejšími zákazníkmi sú:

· Hanon Systems Slovakia s.r.o.
· Kia Motors Slovakia s.r.o.
· Nemak Slovakia s.r.o.
· MAR SK, s.r.o.
· TEAM INDUSTRIES,s.r.o.
· EDM s.r.o.

· MINCOVŇA  KREMNICA, š.p.
1.5 Vplyv predmetu podnikania spoločnosti na životné prostredie

Spoločnosť v súlade s vybudovaným systémom manažérstva dodržiava všetky predpisy súvisiace so životným prostredím tak, aby ho svojou činnosťou minimálne zaťažovali.
Odvetvia:
· Voda
       predmet podnikania neprodukuje odpadové vody, ktoré by vyžadovali osobitné nakladanie, vplyv - nevýznamný
· Ovzdušie
       charakter podnikania je zaradený ako znečisťovateľ ovzdušia malým zdrojom znečisťovania ovzdušia
· Odpady
       pri  výrobe nevznikajú žiadne nebezpečné odpady. Odpad vzniknutý pri výrobe je odovzdávaný špecializovaným zberným firmám a to Zberné suroviny Žilina, a.s. a Bučina DDD spol. s r.o.
2. Personálna a sociálna oblasť

2.1 Vzdelávanie a sociálna politika

Základom úspechu spoločnosti sú jej zamestnanci a preto vzťahy k zamestnancom a medzi zamestnancami sú založené na úcte a dôstojnosti. Neustále sa zvyšujúce požiadavky trhu by spoločnosť nedokázala zvládnuť bez kvalitných a profesionálnych zamestnancov, z týchto dôvodov spoločnosť prijíma zamestnancov so zodpovedajúcimi predpokladmi a skúsenosťami v danej oblasti.
Štruktúra zamestnancov


Počet zamestnancov zamestnaných v spoločnosti k 31.12.2016 bo nasledovný:

	Zamestnanci
	Počet
	Počet v %

	Muži
	16
	59,26

	Ženy
	11
	40,74


Vzdelávanie


Súčasťou orientácie rozvoja potenciálu zamestnancov je odborné a osobnostné vzdelávanie zamerané na cielenú stabilizáciu zamestnancov, oboznamovanie sa s organizačnými smernicami a pokynmi, ako aj prepracovaný systém bezpečnosti a ochrany zdravia pri práci.

Pracovníci absolvovali:

· technické školenia

· školenia zamerané na bezpečnosť a ochranu zdravia pri práci a ochranu životného prostredia
Sociálna politika

V oblasti sociálnej politiky spoločnosť svojim zamestnancom poskytuje:

· stravovacie služby vo forme stravovacej poukážky

3. Hospodársky vývoj

3.1 Vybrané ekonomické ukazovatele

Náklady, výnosy a výsledok hospodárenia v roku 2016

Výsledkom hospodárenia za rok 2016 bol zisk pred zdanením 208.346,- EUR, ktorý predstavuje rozdiel medzi celkovými výnosmi v čiastke 2.290.323,- EUR a celkovými nákladmi v čiastke 2.081.977,- EUR.
Štruktúru a vývoj vybraných údajov porovnáva nasledovný prehľad:

· Vývoj vybraných údajov z výkazov ziskov a strát v EUR

	Ukazovatele
	2015
	2016

	Tržby
	2 364 303
	2 289 519

	Náklady
	2 072 336
	2 078 169

	Pridaná hodnota
	578 751
	563 100

	Osobné náklady
	265 526
	317 129

	Odpisy
	11 002
	18 030

	Nákladové úroky
	2860
	2081

	Daň z príjmu
	64 864
	47 727

	HV po zdanení
	226 360
	160 619


Stav majetku a zdrojov majetku

Celkový stav majetku k 31.12.2016 bol 1.489.126,- EUR. Výška majetku vzrástla oproti predchádzajúcemu obdobiu o 354.287,- EUR.

Štruktúru a vývoj vybraných údajov porovnáva nasledovný prehľad:

· Vývoj vybraných údajov zo súvahy v EUR
	
	2015
	2016

	Neobežný majetok
	112 225
	373 577

	Obežný majetok
	1 021 346
	1 114 198

	Zásoby
	110 759
	126 850

	Krátkodobé pohľadávky
	330 642
	400 682

	Finančné účty
	579 945
	586 666

	Spolu majetok
	1 134 839
	1 489 126

	Záväzky
	310 370
	232 995

	Rezervy
	87 177
	9724

	Dlhodobé záväzky
	463
	4528

	Krátkodobé záväzky
	196 961
	168 221

	Úvery, výpomoci
	25 769
	50 522

	Vlastné imanie
	824 469
	1 060 728


3.2 Návrh na rozdelenie zisku


V zmysle ustanovenia spoločenskej zmluvy spoločníci spoločnosti navrhli valnému zhromaždeniu rozdeliť zisk za rok 2016 nasledovne:

· Preúčtovať na nerozdelený zisk             157.000,--   EUR
· Preúčtovať do sociálneho fondu               3.618,82   EUR
4.  Hlavné zámery roku 2017 a predpokladaný budúci vývoj spoločnosti

4.1 Hlavné zámery spoločnosti roku 2017

Strategické ciele:
· Zabezpečiť zvyšovanie kvality predaja s cieľom posilnenia svojej trhovej pozície a zabezpečenia čo najvyššej spokojnosti odberateľov
· Vybudovať pozíciu stabilného a atraktívneho zamestnávateľa v regióne a odbore

Operatívne ciele:

· Skvalitniť a dobudovať personálne obsadenie výroby
       4.2 Predpokladaný budúci vývoj spoločnosti

· Stabilizovať pozíciu a zlepšiť konkurencieschopnosť na trhu dodávateľov obalových materiálov a výrobkov z dreva tak, aby spoločnosť bola vnímaná ako spoľahlivý dodávateľ najvyššej kvality,
· Optimalizovať predajný program spoločnosti s cieľom zvýšiť podiel zákaziek s vyššou pridanou hodnotou,
· Budovať integrovaný systém riadenia spoločnosti postavený na procesnom riadení a zabezpečovať jeho neustále zlepšovanie. Systematickým vzdelávaním zvyšovať povedomie zamestnancov a viesť ich aktívnemu riešeniu úloh v oblasti kvality práce, bezpečnosti práce a ochrany životného prostredia.
Spoločnosť nebude vykonávať činnosti v oblasti výskumu a vývoja.

Významné udalosti od 1.1.2017 do dátumu vydania výročnej správy
Do dátumu vydania výročnej správy sa neudiali žiadne iné významné udalosti, ktoré by už neboli popísané touto výročnou správou
V Martine, dňa 29.9.2017
         Miroslav Mucha                          Ivan Jadroň




                   konateľ spoločnosti
         konateľ spoločnosti
